夜道雪 北國白美乳
2024年04月28日 22:00
東網電視
更多新聞短片
人稱「北國」嘅日本北海道,可以話係旅遊勝地,景色優美唔在講,踏入冬季仲會吸引到大批滑雪愛好者爭相來訪添!話時話,北國唔止可以搵到雪咁白嘅美景,仲盛產肌膚雪白嘅美女,好似寫真女優夜道雪,絕對係人如其名!
改名有理
俗語有話:「唔怕生壞命,最怕改壞名。」唔少藝人為咗令增強星運,都會改番個藝名,而今日為大家介紹嘅夜道雪,之所以要用個「雪」字嚟命名,背後有段古!話說今年24歲嘅夜道雪,嗰某個晚上出街散步,咁啱個天落緊雪,當時嘅景色靚到絕,令佢覺得好陶醉,決定將眼前嘅景象——夜、道、雪,作為自己嘅藝名。事實上,「雪」呢個字真係襯晒肌膚雪白嘅佢,再加埋一副嬌嫩嘅胴體、一對堅挺嘅G奶,相信唔少寫真迷嘅眼球都會被佢吸引住!
身兼多職
夜道雪就讀初中時已被星探睇中,加入藝能界以後,除咗拍寫真,又做埋歌手,仲因為識得演戲、聲線又靚,有機會參與聲優工作,2020年更首次聲演動畫作品嘅主角添!由於阿妹喺出道之後,人氣不俗,又多才多藝,所以自稱為「北海道之秘密武器」。
順帶一提,夜道雪嘅外表望落斯斯文文,但絕非弱質女子,事關佢係一位電單車愛好者,一得閒就會揸住架車四圍飆,亦因為呢個緣故,令佢成為唔少電單車專門雜誌嘅常用模特兒,更獲邀擔任第三代「川口賽車形象女郎」,負責宣傳工作,令搵食渠道又多一瓣!